ప్రదీప్ జైన్ ఆదిత్య

ప్రదీప్ కుమార్ జైన్ ఆదిత్య (జననం 8 సెప్టెంబర్ 1962) భారతదేశానికి చెందిన రాజకీయ నాయకుడు. ఆయన 2009లో జరిగిన లోక్‌సభ ఎన్నికలలో ఝాన్సీ లోక్‌సభ నియోజకవర్గం నుండి లోక్‌సభ సభ్యుడిగా కేంద్ర మంత్రివర్గంలో గ్రామీణాభివృద్ధి మంత్రిత్వ శాఖ సహాయ మంత్రిగా పని చేశాడు.

జననం, విద్యాభాస్యం 
ప్రదీప్ జైన్ ఆదిత్య 1962 సెప్టెంబర్ 8న ఉత్తరప్రదేశ్‌లోని ఝాన్సీలో విష్ణు కుమార్ జైన్,  శాంతి దేవి జైన్ దంపతులకు జన్మించాడు. ఆయన బుందేల్‌ఖండ్ విశ్వవిద్యాలయం నుండి ఎంఏ, ఎం.కాం., ఎల్ఎల్‌బి డిగ్రీలు పూర్తి చేశాడు. 

రాజకీయ జీవితం 
ప్రదీప్ జైన్ ఆదిత్య భారత జాతీయ కాంగ్రెస్ ద్వారా రాజకీయాల్లోకి వచ్చి వివిధ హోదాల్లో పని చేసి 2004లో ఝాన్సీ నగర్ శాసనసభ నియోజకవర్గానికి జరిగిన ఉప ఎన్నికలో తొలిసారి ఎమ్మెల్యేగా ఎన్నికయ్యాడు. ఆయన 2007 ఉత్తర ప్రదేశ్ శాసనసభ ఎన్నికలలో రెండోసారి ఎమ్మెల్యేగా ఎన్నికయ్యాడు. 

ప్రదీప్ జైన్ ఆదిత్య  2009లో జరిగిన లోక్‌సభ ఎన్నికలలో ఝాన్సీ లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీఎస్‌పీ అభ్యర్థి రమేష్ కుమార్ శర్మపై 47,670 ఓట్ల మెజారిటీతో తొలిసారి లోక్‌సభ సభ్యుడిగా ఎన్నికై మన్మోహన్ సింగ్ రెండవ మంత్రివర్గంలో గ్రామీణాభివృద్ధి శాఖ సహాయ మంత్రిగా పని చేశాడు. ఆయన 2014లో జరిగిన లోక్‌సభ ఎన్నికలలో కాంగ్రెస్ అభ్యర్థిగా పోటీ చేసి 84,089 ఓట్లతో నాల్గొవ స్థానంలో నిలిచాడు.  

ప్రదీప్ జైన్ ఆదిత్య 2019లో జరిగిన లోక్‌సభ ఎన్నికలలో ఝాన్సీ లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి అనురాగ్ శర్మ చేతిలో 1,02,614 ఓట్ల తేడాతో ఓడిపోయాడు.

మూలాలు 	   

వర్గం:1962 జననాలు
వర్గం:15వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:భారత జాతీయ కాంగ్రెస్ నాయకులు